OzLabs/hebrew-wiki-articles huggingface dataset:
קרב-אש (ספר)

קרב-אש (באנגלית: Firefight) הוא רומן פנטזיה שנכתב על ידי הסופר האמריקאי ברנדון סנדרסון. הספר פורסם לראשונה ב-6 בינואר 2016. הספר הוא השני בטרילוגיית הספרים "מלחמת הנפילים" - המתארת עולם פוסט אפוקליפטי, בו ישות קוסמית המכונה "האסון" העניקה לאנשים אקראיים כוחות על טבעיים. אנשים אלו קיבלו את הכינוי "נפילים", ורבים מהם השתמשו בכוחותיהם כדי להפיל ממשלות ולשעבד את שאר האנושות.

== תקציר העלילה ==
לאחר מאבקם של הנער דייוויד וחבורת "הנוקמים" כנגד הנפיל רב העוצמה "לב פלדה", המתואר בספר הראשון בסדרה (לב-פלדה), החבורה נאבקת בנפילים נוספים. נפילה בכירה בשם "שליטה", השולטת על העיר "בבל החדשה" שהייתה ידועה בעבר בשם מנהטן, שולחת עוד ועוד נפילים הכפופים לה להרוג את חבורת "הנוקמים". החבורה מחליטה להגיע לבבל החדשה כדי להילחם בה.

הספר מתאר את מאבקם של החבורה בשליטה. לשליטה כוחות המאפשרים לה לשלוט במים, לצד כוחות נוספים, והיא הציפה את העיר בה היא שולטת. התושבים חיים על גגות הבניינים של העיר הישנה ובקומות העליונות של גורדי השחקים. במהלך המאבק נפגש דייוויד מחדש עם מייגן, חברה לשעבר בצוות "הנוקמים" בה הוא מאוהב, ומתגלים פרטים חדשים אודות "האסון".

== קבלה ==
כמו קודמו, הספר זכה לביקורות חיוביות, והגיע גם הוא למקום הראשון ברשימת רבי המכר של ספרי נוער של העיתון New York Time.

== קישורים חיצוניים ==
* 

== הערות שוליים ==

קטגוריה:ספרי ברנדון סנדרסון
קטגוריה:ספרי הוצאת אופוס
אבו שוג'אע

מוחמד ג'אבר המכונה אבו שוג'אע (בערבית: محمد جابر أبو شجاع; 1998 – 29 באוגוסט 2024) היה מחבל פלסטיני, מפקד ארגון הטרור "גדוד טולכרם" המקורב לפלוגות אל-קודס של הג'יהאד האסלאמי הפלסטיני. ב-29 באוגוסט 2024 נהרג במהלך מבצע מחנות קיץ.

== ביוגרפיה ==
אבו שוג'אע נולד ב-1998 במחנה הפליטים נור שמס שבנפת טול-כרם, למשפחה שנעקרה מחיפה במהלך מלחמת השחרור ב-1948. האמצעי מבין חמישה אחים. למד במחנה בשלבי החינוך הראשונים, אך לא סיים את לימודיו. הוא השתתף בפעילות טרור נגד צה"ל ונעצר מספר פעמים עד גיל 17, הן על ידי צה"ל והן על ידי מנגנוני הביטחון של הרשות הפלסטינית. לאחר מכן הוא נעצר שוב פעמיים, ונאסר למשך חמש שנים.

=== גדוד טולכרם ===
מוחמד ג'אבר אבו שוג'אע היה ממייסדי גדוד טולכרם במרץ 2022, לצד מפקדו הראשון סיף אבו לבדה. בהנהגתו התרחב הגדוד ומספר חבריו נאמד בכ-40 חמושים בספטמבר 2022. הגדוד מזוהה רשמית עם פלוגות אל-קודס, הזרוע הצבאית של הג'יהאד האיסלאמי. בפברואר 2023 הגדוד כלל גם את סיעת "קבוצת התגובה המהירה", שהוקמה על ידי אמיר אבו ח'דיג'ה, פלג המזוהה עם גדודי חללי אל-אקצא, הזרוע הצבאית של הפת"ח.

הגדוד שמר על תיאום גבוה עם גדודים נוספים בשכם, בג'נין ובמקומות אחרים, ואף על פי שהוצב במחנה נור שמס, ביצע פעולות באזורים שונים בשומרון. הגדוד גם עבד על ייצור מטעני חבלה וחומרי נפץ, בנוסף לפיתוח יחידות ניטור ותמיכה לוגיסטית הפועלות זו לצד זו עם יחידות קרביות. ב-26 ביולי 2024 ברח אבו שוג'אע מבית החולים הממשלתי בטולכרם בחסות המון פלסטיני, לאחר ששירותי הביטחון הפלסטיניים כיתרו אותו וניסו לעצור אותו.

=== התנקשות ===
אבו שוג'אע היה מבכירי המבוקשים בצפון השומרון וניצל מחמישה ניסיונות התנקשות. הוא היה אחראי לשורה של פיגועים, בהם רצח אמנון מוכתר שנרצח בקלקיליה.<ref> </ref><ref></ref> ב-19 באפריל 2024 הופצה שמועה שאבו שוג'אע חוסל בפיצוץ בית במחנה נור שמס. במסגדי טול-כרם התאבלו עליו, ואביו, סאמר ג'אבר, אמר כי כל המידע והאינדיקטורים מאשרים את מותו. אולם הגדוד הכחיש את השמועה, ועד מהרה הופיע אבו שוג'אע בפומבי ושלף את נשקו במהלך הלוויה בטולכרם.<ref></ref>

ב-29 באוגוסט 2024 לפנות בוקר הגיע מידע מודיעיני של השב"כ על מחבלים בכירים שמסתתרים במסגד בטולכרם. בשעה 04:00 כיתרו לוחמי הימ"מ את המסגד בנוהל סיר לחץ, ובמהלכו ירו על המבנה מספר רקטות כתף. על פי הודעת צה"ל, אבו שוג'אע ומחבל נוסף נהרגו מייד. במהלך האירוע נפתחה אש ממבנה סמוך, שם זוהו עוד ארבעה מחבלים. הכוחות השיבו באש, שממנה נהרגו שלושה מחבלים. הרביעי, מוחמד קסאס, יצא עם ידיים למעלה והסגיר את עצמו.<ref></ref>

== משפחתו ==
אחיו מחמוד נהרג במהלך פשיטה של צה"ל על מחנה נור שמס. אחיו הגדול עודאי נעצר מספר פעמים, בנוסף לאחיו הצעיר אחמד. צה"ל פוצץ את בית משפחתו והם עברו לגור בבתים של שכנים וקרובי משפחה במחנה.

== הערות שוליים ==

קטגוריה:טרור פלסטיני
קטגוריה:טולכרם: אישים
קטגוריה:מלחמת חרבות ברזל: אישים
קטגוריה:זירת יהודה ושומרון במלחמת חרבות ברזל
קטגוריה:פעילי הג'יהאד האסלאמי הפלסטיני שנהרגו בידי ישראל
קטגוריה:פלסטינים שנולדו ב-1998
קטגוריה:פלסטינים שנפטרו ב-2024
הטורף 2

הטורף 2 (באנגלית: Predator 2) הוא סרט פעולה מדע בדיוני אמריקאי משנת 1990<ref></ref>, שנכתב על ידי האחים ג'ים וג'ון תומאס, בבימויו של סטיבן הופקינס בכיכובם של דני גלובר, גארי בוסי, רובן בליידס, מריה קונצ'יטה אלונסו, ביל פקסטון וקווין פיטר הול. זהו החלק השני בזיכיון הטורף, והמשכו של הסרט "הטורף" משנת 1987, בו קווין פיטר הול חוזר לגלם את דמות הטורף.

עלילת הסרט מתרחשת עשר שנים לאחר אירועי הסרט הראשון, בלוס אנג'לס, ומתמקדת בקצין משטרה ממורמר ובבני בריתו הנלחמים בחוצן מרושע ומתקדם טכנולוגית הידוע בשם "הטורף".

עם יציאתו, הסרט קיבל ביקורות שליליות בדרך כלל וזכה להצלחה בינונית בקופות, והרוויח 57 מיליון דולר ברחבי העולם, לעומת 98 מיליון דולר שהרוויח הסרט הקודם עם תקציב הפקה קטן יותר. עם השנים הסרט נחשב יותר לחיובי, במיוחד בזכות הופעתו של דני גלובר, הבימוי והמוזיקה, וצבר בעקבותיו קהל מעריצים נאמן.

== עלילה ==
בשנת 1997, לוס אנג'לס סובלת מגל חום ומלחמת כנופיות בין קרטלי סמים קולומביאנים וג'מייקנים. במהלך קרב ירי, סגן מייק האריגן מציל שני שוטרים פצועים ומבחין בטורף המסווה שמחסל את הקולומביאנים. לאחר מכן, הטורף הורג את חברו של האריגן, דני ארצ'ולטה, מה שמוביל את האריגן לחקור את הקשר בין מקרי הטבח. האריגן מתמודד עם הטורף בתחנות שונות ברחבי העיר, ובסופו של דבר רודף אחריו לחללית חייזרית תת-קרקעית. שם, לאחר קרב מסוכן, הוא מצליח להרוג את הטורף בעזרת דיסק חכם.

לאחר מכן, קבוצת טורפים נוספים מופיעה, לוקחת את גופת חברם ומעניקה להאריגן אקדח אבן חלצית עתיק. האריגן נמלט ומבין שהטורפים עלולים לשוב בעתיד.

== צוות שחקנים ==
* דני גלובר - סגן מייק האריגן, קצין משטרת לוס אנג'לס החוקר את קרטלי הסמים היריבים של ג'מייקנים וקולומביאנים. הוא עקשן ולעיתים קרובות מבוקר על ידי הממונים עליו בשל אי ציות להוראות.
* קווין פיטר הול - הטורף, חבר בגזע לוחמים חוצני שצד חברים אגרסיביים של מינים אחרים לשם ספורט. משתמש בהסוואה פעילה ובנשק פלזמה, ויכול לראות בספקטרום האינפרא-אדום. הול גילם גם את "הטורף הבכור", מנהיג הטורפים בסוף הסרט.
* הל רייל - מספק את קולו של הטורף, במקומו של פיטר קאלן מהסרט הראשון.
* גארי ביוסי - הסוכן המיוחד פיטר קיז, מתחזה לסוכן DEA שמוביל צוות משימה מיוחד החוקר קונספירציית סמים, כמסווה לניסיונותיו ללכוד את הטורף. הדמות מהווה תחליף ל"דאץ'", גיבור הסרט הראשון, לאחר שארנולד שוורצנגר סירב לחזור לתפקיד.
* רובין בליידס - הבלש דני ארצ'ולטה, חבר בצוותו של האריגן וחברו הוותיק.
* מריה קונצ'יטה אלונסו - הבלשית לאונה קנטרל, שוטרת ממשטרת לוס אנג'לס המעורבת במלחמות הכנופיות בין הג'מייקנים והקולומביאנים.
* ביל פקסטון - הבלש ג'רי למברט, שוטר ממשטרת לוס אנג'לס שהועבר מיחידה אחרת ליחידת המטה. תפקידו בסרט לרוב הוא לספק אתנחתא קומית.
* ליליאן שובין - ד"ר איירין אדוארדס, ראש המכון לרפואה משפטית ופתולוגית בלוס אנג'לס. היא מסייעת להאריגן, למרות שהיא מנותקת לחלוטין מהחקירה הרשמית על ידי צוותו של קיז.
* רוברט דבי - סגן ראש העיר פיל היינמן.
* אדם בולדווין - הסוכן אדם גרבר, חבר בצוות המשימה של קיז.
* תומאס רוזלס ג'וניור - חבר כנופיית "אל סקורפיו".
* מיכאל פפג'ון - חבר כנופיה ברכבת התחתית.
== הערות שוליים ==

קטגוריה:סרטי מדע בדיוני מ-1990
קטגוריה:סרטי חוצנים
קטגוריה:סרטי פוקס המאה ה-20
קטגוריה:לוס אנג'לס בקולנוע
קטגוריה:סרטי המשך אמריקאיים
קטגוריה:סרטי 1990
אוולין פלמינג

אוולין ביאטריס סיינט קרויקס פלמינג (באנגלית: Evelyn Beatrice Sainte Croix Fleming; 10 בינואר 1885 – 27 ביולי 1964) הייתה אשת חברה אנגלייה. אימו של הסופר איאן פלמינג, מחבר סדרת ספרי ג'יימס בונד.

==ביוגרפיה==
פלמינג נולדה בקנזינגטון, לונדון בינואר 1885. ב-15 בפברואר 1906 נישאה ל, ומנישואים אלה נולדו לה ארבעה בנים: , איאן פלמינג, ריצ'רד פלמינג ומייקל פלמינג. היא גם סבתה של השחקנית .

ב-20 במאי 1917, בעת שבעלה לחם ב, נורה לעברו פגז גרמני והוא נהרג. לאחר מכן הפכה לפילגשו של הצייר אוגוסטוס ג'ון, איתו הביאה לעולם בת, הצ'לנית , ולאחר מכן חיה עם , עד למותו ב-1962.

אוולין פלמינג נפטרה ביולי 1964, שבועות ספורים לפני מות בנה, איאן פלמינג.

==הערות שוליים==

קטגוריה:בריטים שנולדו ב-1885
קטגוריה:בריטיות שנולדו ב-1885
קטגוריה:בריטים שנפטרו ב-1964
קטגוריה:בריטיות שנפטרו ב-1964
עבד אל-אבקאר

עָבֶּד אֵל-כַּבִּיר אָבְּקַאר (בערבית: عبد الكبير أبقار; נולד ב-10 במרץ 1999), הידוע יותר בשם המקוצר עבד אל-אבקאר, הוא כדורגלן מרוקאי המשחק בעמדת הבלם בדפורטיבו אלאבס מהלה ליגה ובנבחרת מרוקו.

== קריירה ==
לאחר שהתחיל ככדורגלן בקבוצות הנוער של מאלגה, ערך את הופעת הבכורה שלו בקבוצה השנייה ב-12 בנובמבר 2017. ב-11 בספטמבר 2018, ערך את הופעת הבכורה שלו בקבוצה הבוגרת בגביע המלך הספרדי.<ref></ref>

ב-22 ביולי 2020 עבר לדפורטיבו אלאבס. הוא ערך את הופעת הבכורה שלו בקבוצה השנייה של אלאבס ב-24 באוקטובר. ב-30 בנובמבר 2021, ערך את הופעת הבכורה שלו בקבוצה הבוגרת של אלאבס בגביע המלך הספרדי, ובעונת המשחקים שלאחר מכן הצטרף באופן קבוע לסגל הקבוצה הבוגרת.

== קריירה בינלאומית ==
ב-22 במרץ 2024 ערך את הופעת הבכורה שלו בנבחרת מרוקו במשחק ידידות נגד אנגולה.

== קישורים חיצוניים ==

==הערות שוליים==

קטגוריה:כדורגלני דפורטיבו אלאבס
קטגוריה:כדורגלני נבחרת מרוקו
קטגוריה:כדורגלני מאלגה
קטגוריה:מרוקאים שנולדו ב-1999
דיולה בוביש

דיולה בוביש (בהונגרית: Bóbis Gyula; קצ'קמט, 7 באוקטובר 1909 – בודפשט, 24 בינואר 1972) היה מתאבק אלוף אולימפי, אביה של אילדיקו בוביש, סייפת מדליית כסף אולימפית שלוש פעמים.

== קורות חייו ==
דיולה בוביש החל את קריירת הספורט שלו כשחקן כדורגל ב-Kecskemét TE, ואז הפך למתאבק עבור BVSC בבודפשט. הוא זכה באליפות הלאומית הראשונה שלו ב-1934, ומאז ואילך היה בחזית ההיאבקות ההונגרית במשך שש עשרה שנים. הוא התחרה בשני הסגנונות הן היווני-רומי והן החופשי. ב-1934 הוא זכה באליפות הלאומית הראשונה שלו. בין 1936 לבין 1950 הוא היה חבר בנבחרת הונגריה שלושים ואחת פעמים. הוא השיג את הצלחתו הגדולה ביותר באולימפיאדת לונדון (1948), שם זכה במדליית הזהב מתוך תשעה מתחרים במשקל כבד. בגמר ניצח את ברטיל אנטונסון השוודי, שהיה צעיר ממנו ב-12 שנים.

לאחר פרישתו, הוא עבד כפקיד רכבות הונגריה (מ.א.ב) . בשנת 1971 קיבל את אות ההצטיינות של פדרציית ההיאבקות הבינלאומית (FILA).

== הישגיו ==
* אלוף אולימפי:
** בסגנון חופשי, משקל כבד: 1948, לונדון
* אליפות עולם מקום 2:
** סגנון יווני-רומי, משקל כבד: 1950, סטוקהולם
* אלוף אירופה כפול מקום 3
** בסגנון חופשי, משקל כבד: 1937, מינכן
** יווני-רומי, משקל כבד: 1939, אוסלו
* אליפות אירופה מקום רביעי:
** בסגנון חופשי, משקל קל: 1946, סטוקהולם
* עשרים ואחת פעמים אלוף הונגריה:
** יווני-רומי, קל משקל: 1934
** יווני-רומי, משקל כבד: 1935, 1938, 1939, 1940, 1946, 1947, 1948, 1950
** משקל קל כבד בסגנון חופשי: 1942, 1943
** משקל כבד בסגנון חופשי: 1935, 1936, 1937, 1938, 1939, 1940, 1946, 1947, 1949, 1950
* אלוף קבוצתי הונגריה חמש פעמים:
** יווני-רומי: 1934, 1935, 1946, 1948, 1950)

== הנצחה ==
לוח הזיכרון שלו ב-Kristinaváros (5-7 Mátray u.)
* בשנת 2001 ברובע 17 של בודפשט נקראו על שמו כיכר,<ref>Korábban Zöld Sándor tér</ref>
* כיכר ואולם אימונים בקצ'קמט.
* לוח זיכרון ב-Kristinaváros (5-7 Mátray u.)

== פרסים והוקרה ==
* עיטור מסדר ההצטיינות של הרפובליקה העממית ההונגרית (1951)
* ספורטאי מצטיין של הרפובליקה העממית ההונגרית (1951)

== לקריאה נוספת ==
* לאסלו הווש: ספר הזהב של הספורט ההונגרי - בודפשט, 1982 - 
* Endre Kahlich – László Gy Papp – Zoltán Subert: המשחקים האולימפיים 1896–1976 – בודפשט, 1977 – 
* Révai új lexikona III. (הלקסיקון החדש של רוואי).
* László Lukács – György Szepesi: 112. ההיסטוריה של מדליות הזהב האולימפיות של הונגריה – בודפשט, 1980 – 
* [https://web.archive.org/web/20061211211044/http://klinda.web.aplus.net/sitebuildercontent/sitebuilderfiles/magyarbajnokok1903-2006.pdf אלופי המדינה בהיאבקות בהונגריה] (PDF)
* [https://web.archive.org/web/20070930152407/http://www.webenetics.com/hungary/images/bobis_gyula_lg.jpg תמונה מאת דיולה בוביש]
* [https://web.archive.org/web/20160924020207/http://www.mob.hu/champdata/details/id/21078/ הפרופיל של דיולה בוביש באתר האינטרנט של MOB]
* [https://web.archive.org/web/20061211211044/http://klinda.web.aplus.net/sitebuildercontent/sitebuilderfiles/magyarbajnokok1903-2006.pdf אלופי המדינה בהיאבקות ההונגרית] (PDF)
* Nándor Heltai : איש הרנסאנס. דיולה בוביש הוא האלוף האולימפי הראשון מקצ'קמט ; מעגל החברים האולימפיים של Gyula Bóbis של Kecskemét, 2010
== קישורים חיצוניים ==

== הערות שוליים ==

קטגוריה:אלופים אולימפיים מהונגריה
קטגוריה:אלופים אולימפיים: היאבקות
קטגוריה:הונגרים שנולדו ב-1909
קטגוריה:הונגרים שנפטרו ב-1972
אשכולות (מרחב ידע מקוון)

אשכולות הוא מיזם ללמידה דיגיטלית חינמי המותאם למגזר החרדי הוקם על ידי רשת נצח בשיתוף חברת תלם.

== מטרות ==
מטרת הארגון היא לאפשר השלמת פערי ידע במקצועות הליבה לחברה החרדית. ובכך לתרום לצמצום פערים חברתיים, הגברת שוויון הזדמנויות, ומתן פתרונות הכשרה לצורך כניסה ללימודים אקדמיים ולשוק העבודה.

ישנם שלושה מסלולי הכנה למבחנים שונים:
* הכנה למבחן אמיר"ם - מבחן סיווג ידע באנגלית לקורסי חובה או פטור
* הכנה למבחן כניסה למכינה (מימ"ד) - מבחן המוכיח השלמת פערי ידע באנגלית, מתמטיקה ואוריינות עברית
* הכנה לעולים לט' - השלמת פערי ידע לעולים לכיתה ט’באנגלית ומתמטיקה

== פעילויות ==
הפלטפורמה כוללת 19 קורסים דיגיטליים פתוחים וחינמיים ואליה רשומים מעל 41,000 לומדים. הקורסים הם על ארבעה מרחבי ידע: אנגלית, מתמטיקה, מדעים, ואוריינות עברית.

כלל המרחבים מתחילים מבסיס הלמידה, ולא נדרש ידע מקדים לצורך הלמידה. הקורסים מופקים על ידי צד שלישי.

== היסטוריה ==
בשנת 2020, בתקופת הקורונה, התגלה שיש ביקוש בחברה החרדית ללימודים דיגיטליים. בעקבות כך הוקם האתר "אשכולות", המאפשר לתלמידים חרדים להשלים את לימודי הליבה עד לרמה קדם אקדמית. ב-1 בספטמבר 2020 האתר עלה לאוויר עם 5 קורסים (2 באנגלית, 2 במתמטיקה ו-1 בפיזיקה).

עד לינואר 2021 נרשמו לאשכולות למעלה מ-3,700 תלמידים, ונלמדו בו למעלה מ-7,000 שיעורים.

ב-2022 כלל האתר 10 קורסים ומספר הלומדים עלה ל-18,000, עשרות אלפי שיעורים נצפו.

== קישורים חיצוניים ==
* 

* [https://eshkolot.net/ פורטל אשכולות מרחב ידע מקוון]
* [https://www.kikar.co.il/haredim/398007 25,000 שיעורי אנגלית ומתמטיקה נלמדו חינם בבין הזמנים], באתר כיכר השבת, 27 באוגוסט 2021
* [https://www.bhol.co.il/news/1427981 מהפכת האנגלית: מיזם לימודים לחרדים במימון מלא!], באתר בחדרי חרדים, 18 באוגוסט 2022

== הערות שוליים ==

קטגוריה:למידה מרחוק
קטגוריה:אתרי אינטרנט ישראליים
קטגוריה:יהדות חרדית
אישטוואן גרגיי

אישטוואן גרגיי (בהונגרית: Gergely István; נולד ב-20 באוגוסט 1976, דונאיסקה סטרדה) הוא שחקן כדורמים ואלוף אולימפי הונגרי.

== ביוגרפיה ==
אישטוואן גרגיי נולד בסלובקיה, בן המיעוט ההונגרי, שם זכה במדליית ארד בגביע העולם לנוער ב-1994 וגם שיחק בנבחרת הבוגרת. מ-1993 עד 2002 שיחק ב-130 משחקים בנבחרת סלובקיה. הוא היה שמיני ב-1997 ותשיעי ב-1999 באליפות אירופה. סיים במקום ה-12 באולימפיאדת סידני (2000) ובמקום ה-11 באליפות העולם ב-2001. הוא הצטרף לאגודת הספורט הונווד בבודפשט לאחר שירות בלגיון האיטלקי ולאחר מכן בלגיון הספרדי. אז עלתה התאזרחותו עלתה יותר ברצינות. הוא הפך לאזרח הונגרי ב-2003. בצבעי הונגריה, הוא זכה במדליות זהב באולימפיאדת אתונה 2004 ואולימפיאדת בייג'ינג 2008. הוא היה חבר בנבחרת שזכתה באליפות העולם ב-2003 ובמדליית הכסף של גביע העולם ב-2005. ב-2003 ו-2004 זכה עם הנבחרת בליגה העולמית. בין 2003 לבין 2006 זכה עם נבחרתו ארבע פעמים באליפות הונגריה, ב-2007 היה שני, ב-2008 וב-2009 הצליח לעמוד על המדרגה השלישית. באפריל 2014 הודיע כי יסיים את קריירת המשחק שלו בתום העונה. בקיץ 2017, כחבר בנבחרת המילניום, שהייתה מורכבת ברובה מאלופים אולימפיים מסידני, הוא זכה בתואר אליפות העולם למאסטרים בקבוצת הגיל 40+.<ref></ref>

=== השכלה ===
ההשכלה הגבוהה ביותר שלו היא מנהל ספורט MSC בהכשרה המשותפת של הפקולטה לחינוך גופני ומדעי הספורט של אוניברסיטת זמלווייס והפקולטה לכלכלה של אוניברסיטת קורווינוס בבודפשט. כיום הוא סטודנט לדוקטורט (PhD) באוניברסיטת זמלווייס.

=== כמנהל ספורט ===
בדצמבר 2012 הוא הגיש מועמדות לתפקיד נשיא איגוד הכדורמים ההונגרי, אך הפסיד לדנש קמני.<ref></ref> במקביל, הפך לחבר הנשיאות של אגודת כדור המים ההונגרית במשך ארבע שנים.<ref></ref> בינואר 2013 הפך למאמן השוערים של נבחרת הונגריה לצד קפטן הנבחרת טיבור בנדק.<ref></ref> בדצמבר 2016, כשטיבור בנדק התפטר, הוא הודיע כי יעזוב גם הוא את ספסל הנבחרת. בינואר 2017 הוא נבחר לנשיא בפועל של התאחדות הונווד.

=== משפחתו ===
גרגיי נשוי, אשתו היא סילביה קובאץ'. בנם: לבנטה (2017).<ref>Budapesti Honvéd Sportegyesület</ref> יש לו בת, מלינדה, ובן, מארטון, מנישואיו הקודמים.<ref></ref>

== פרסים והוקרה ==
* צלב הקצין של מסדר ההצטיינות של הרפובליקה של הונגריה (2004)
* השחקן הטוב ביותר בפלייאוף אליפות הונגריה (2005)
* צלב אמצעי של מסדר ההצטיינות של הרפובליקה של הונגריה (2008)
* להגנה לאומית (דרג 1) (2008)
* אזרחות כבוד של קומארום (2016) <ref></ref>

== לקריאה נוספת ==
* 

== קישורים חיצוניים ==

* 
* [http://users.atw.hu/polopanteon/gergely.php polopanteon]

== הערות שוליים ==

קטגוריה:אלופים אולימפיים מהונגריה
קטגוריה:שחקני כדורמים הונגרים
קטגוריה:משתתפי אולימפיאדת סידני (2000)
קטגוריה:משתתפי אולימפיאדת אתונה (2004)
קטגוריה:משתתפי אולימפיאדת בייג'ינג (2008)
קטגוריה:הונגרים שנולדו ב-1976
חוג מבקרי הקולנוע של ניו יורק

חוג מבקרי הקולנוע של ניו יורק (באנגלית: New York Film Critics Circle) הוא ארגון מבקרי קולנוע אמריקאי שנוסד בשנת 1935 על ידי מבקר הקולנוע של ה"ניו יורק דיילי ניוז", וונדה הייל. החוג הוא ארגון מבקרי הקולנוע הוותיק ביותר בארצות הברית, ואחד היוקרתיים ביותר.

מבקרי הקולנוע החברים בארגון מעניקים מדי ינואר את פרסי חוג מבקרי הקולנוע של ניו יורק, אותם הם בוחרים בדצמבר. בנוסף לקטגוריות הפרסים הסטנדרטיות לסרטים, במאים ושחקנים, החוג מעניק פרסים מיוחדים לאנשים וארגונים בעלי תרומה יוצאת דופן לעולם הקולנוע בכללותו, כגון מבקרים והיסטוריונים של הקולנוע. הזוכים בפרסי חוג מבקרי הקולנוע של ניו יורק זוכים לעתים קרובות גם בפרסי אוסקר.

== קטגוריות ==
* הסרט הטוב ביותר 
* השחקן הטוב ביותר 
* השקנית הטובה ביותר 
* שחקן המשנה הטוב ביותר 
* שחקנית המשנה הטובה ביותר 
* הבמאי הטוב ביותר 
* התסריט הטוב ביותר 
* הסרט המונפש הטוב ביותר 
* הצילום הטוב ביותר 
* סרט הבכורה הטוב ביותר 
* הסרט הטוב ביותר בשפה זרה 
* הסרט התיעודי הטוב ביותר 
* פרס מיוחד

== ראו גם ==
* איגוד המבקרים האמריקני

== קישורים חיצוניים ==

== הערות שוליים ==

קטגוריה:איגודי מבקרי קולנוע אמריקאיים
קטגוריה:ארצות הברית: פרסים קולנועיים
דיספנסציונליזם

דיספנסציונליזם היא השקפה תאולוגית נוצרית המחלקת את תולדות האנושות לתקופות שבכל אחת מהן הנהיג האל מערכת ציוויים אחרת שבני-האדם בדרך כלל כשלו לעמוד בה. בראייה זו, ההבטחות התנ"כיות אכן ניתנו לישראל כעם, וכשלונם של היהודים להאמין בישו אינו מפקיע את הברית עמם אלא היא עודנה שרירה וקיימת. השקפה זו התקבלה על רבים מהאוונגליסטים במאות ה-19 וה-20.

על פי ההשקפה הדיספנסציונליסטית, לישראל כאומה יש עדיין מעמד מיוחד בעיני האל, ולכן הכרחי שעם ישראל ישמור על קיומו ויזכה לתחייה לאומית בטרם קץ הימים, כפי שמתואר במקרא. הביאה השנייה של ישו, שבה מאמינים כל הזרמים הנוצרים, תביא לגאולת הנוצרים ועלייתם השמיימה, בעוד שהיהודים יאלצו להכיר במלכות ישו ולהילחם תחתיו במלחמת יום הדין. תהיה זאת תחילתן של אלף שנות שלטון הצדק שנובאו בחזון יוחנן, שבהן ימלוך ישו בפועל על פני האדמה. האוונגליסטים מאמינים כי שני שלישים מהיהודים יושמדו במלחמת יום הדין, על פי פרשנותם לפסוק: . מקרב היהודים תהיה תמיד , שהם היהודים המאמינים בישו, שיינצלו. כל ישראל שיוושעו ויחיו תחת מלכות ישו על הארץ במשך אלף השנים החזויות יהיו חלק מאותה שארית.
שארית זו, בראייה הדיספנסציונליסטית, איננה מאבדת את מעמדה כחלק מן העם ואינה מחויבת להתמזג במאמינים הגויים, בניגוד לתפיסה הנוצרית הקלאסית השוללת בתוקף כל הבדל בין יהודי לגוי בתוך הכנסייה.

הפרשנות הדיספנסציונליסטית למעמד היהודים מתרצת, בעיני האוחזים בה, סתירות בין הברית הישנה ל ואף קשיים ניכרים העולים מתוך הברית החדשה עצמה. הנוצרים הקדומים המתוארים בברית החדשה הותקפו כאשר דרשו ממאמינים גויים בישו לשמור את התורה, ומאידך מוזכר שם שהיהודים מוסיפים להיות עם נבחר. היהדות המשיחית שקמה במאה ה-20 זוכה ללגיטימציה אוונגליסטית על בסיס רעיונות אלה, לפיהם קהילה מובחנת של יהודים המאמינים בישו היא דבר מתחייב ורצוי.

== ראו גם ==
* תאולוגיית החילופין

== הערות שוליים ==

קטגוריה:תאולוגיה נוצרית
חותם יהועזר בן הושעיהו

חותם יהועזר בן הושעיהו הוא חותם נדיר בן 2,700 שנה מתקופת בית ראשון. על החותם חקוק השם היהודי "ליהועזר בן הושעיהו" בכתב עברי קדום מסביב לדמות מכונפת. החותם התגלה בחפירות גן דוידסון בירושלים, סמוך לכותל הדרומי.<ref></ref><ref name=":0"></ref>

== הגילוי ==
במסגרת החפירות הארכאולוגיות הנערכות על ידי רשות העתיקות בגן הארכאולוגי ע"ש דוידסון התגלה חותם העשוי אבן שחורה מלפני 2,700 שנה. לחותם מאפיינים המתאימים לאמנות הנאו-אשורית מהמאות התשיעית עד השביעית לפנה"ס. לפי החוקרים זהו גילוי ראשון של חותם הכולל דמות של "ג'יני" מכונף בארץ ישראל וסביבתה. חותמות מאלו היו כמו קמעות שהאמינו שמביאות מזל טוב או הגנה לבעליהן. לדברי מנהלי החפירה:<blockquote>"החותם, העשוי אבן שחורה, הוא מהיפים שהתגלו אי פעם בחפירות בירושלים הקדומה ועשוי ברמה אמנותית גבוהה ביותר".<ref name=":0" /><ref name=":1"></ref><ref name=":2"></ref></blockquote>

== החותם ==
החותם הוא חותם קמור משני צדדיו. על גביו מופיעה דמות גברית בפרופיל, החובשת כתר או כובע. לדמות שיער מתולתל ארוך, והיא לובשת כותונת ארוכה, יד אחת שלה מושטת קדימה כשכף היד שלה פתוחה. מצד ימין ומצד שמאל של הדמות מופיע הכיתוב בכתב עברי קדום "ליהועזר בן הושעיהו". לכל אורך החותם יש נקב המאפשר להשחיל חוט, כך שניתן יהיה לענוד אותו על הצוואר.<ref name=":0" /><ref name=":1" /><ref name=":2" />

== השם ==
השמות המרכיבים את הכיתוב על החותם מוכרים מהמקרא. השם "יהועזר" מוכר מספר דברי הימים א' פרק י"ב פסוק ז', שם מוזכר השם יהועזר בגרסה המקוצרת שלו – יועזר, שהוא אחד מגיבוריו של דוד המלך. השם הושעיהו מוזכר בספר ירמיהו פרק מ"ג, פסוק ב', שם מופיע "הושעיהו" גם כן בגרסה המקוצרת של השם – הושעיה. כמו כן, מופיע החלק הראשון של השם מהחותם בכתב כמעט הפוך. השם על החותם מאפיין את תקופת בית ראשון.<ref name=":0" /><ref name=":1" /><ref name=":2" />

== האמנות ==
האמנות הנאו-אשורית, שבאה לידי ביטוי בדמות המכונפת המופיעה על גבי החותם הנדיר, מעידה בבירור על השפעתה של האימפריה האשורית על האזור באותה התקופה. הדמות בחותם מעידה על רמה גבוהה של האמן עצמו. בניגוד אליו, הכתב נעשה באופן יחסי מרושל וישנה אפשרות שנעשה על ידי בעל החותם עצמו. הדבר מעיד על יכולת הכתיבה והקריאה של אנשים בתקופה שלאו דווקא השתייכו למעמדות הגבוהים בעיר.<ref name=":0" /><ref name=":1" /><ref name=":2" />

== קישורים חיצוניים ==

* 

== הערות שוליים ==

קטגוריה:כתובות בעברית עתיקה
קטגוריה:חותמות
קטגוריה:עתיקות ארץ ישראל
סטיבנסון ארצ'ר (1827–1898)

סטיבנסון ארצ'ר (באנגלית: Stevenson Archer; 28 בפברואר 1827 – 2 באוגוסט 1898) היה פוליטיקאי אמריקאי. חבר קונגרס אמריקאי מטעם המחוז השני ממרילנד במשך ארבע קדנציות מ-1867 עד 1875. הוא שירת בבית הנבחרים של מרילנד וכגזבר מרילנד. הוא היה בעל עבדים.<ref></ref>

== ביוגרפיה ==
=== ראשית חייו ===
סטיבנסון ארצ'ר נולד במדיקל הול, מחוז הרפורד, מרילנד, ליד צ'רצ'וויל, ב-28 בפברואר 1827, לפמליה ב. (לבית הייז) ולסטיבנסון ארצ'ר.<ref name="bio"></ref><ref name="msa"></ref> אביו וסבו של ארצ'ר, ג'ון ארצ'ר, היו שניהם חברי קונגרס ממרילנד.<ref name="msa" /> אחותו, פמליה ה. ארצ'ר, הייתה אמו של ג'ורג' ארל צ'מברלין, המושל ה-11 של אורגון וסנאטור ארצות הברית שתי קדנציות.

ארצ'ר למד באקדמיית בל אייר, מאוחר יותר סיים את לימודיו במכללת פרינסטון ב-1848. הוא למד משפטים במשרדו של אוטו סקוט בבל אייר, והתקבל ללשכת עורכי הדין בשנת 1850, והחל לעסוק בכך באותה שנה.

=== קריירה ===
בשנת 1851, ארצ'ר הקים שותפות עם אדווין הנסון ובסטר. בשנת 1853, הוא נבחר כוויגי לבית הנבחרים של מרילנד.<ref></ref>

ב-1866, הוא נבחר כדמוקרט לקונגרס הארבעים ולשלושת הקונגרסים שאחריו, כיהן מ-4 במרץ 1867 עד 3 במרץ 1875. הוא היה מועמד לא מוצלח למינוי מחדש בשנת 1874. בשנת 1867, ארצ'ר מונה כשופט לתקופת כהונה בבית המשפט של מחוז ססיל.

ארצ'ר החליף את ג'ון ס. גיטינגס כגזבר מרילנד בשנת 1886. ב-1890 הוא הואשם במעילה של 132,000 דולר בכספי המדינה. החקירה גילתה שהוא החזיק איגרות חוב של רכבת לשימוש אישי. הוא הודה באשמה בעבירות עבירות ונידון לחמש שנים בכלא במרילנד. במאי 1894 חנן אותו המושל פרנק בראון.<ref name="cecil" /><ref name="cecil"></ref> ארצ'ר המשיך לעסוק בעריכת דין בבל אייר עד מותו.

=== חיים אישיים ===
ארצ'ר התחתן עם בלאנש פרנקלין ממחוז סאמנר, טנסי בשנת 1855. היא הייתה ידועה גם בשם ג'יין קייג' פרנקלין.<ref name="msa" /> יחד נולדו להם חמישה ילדים.<ref name="msa" />

משפחתו של ארצ'ר התגוררה בהאזל דל ליד בל אייר.

=== אחרית חייו ומותו ===
קברו של ארצ'ר בבית הקברות של הכנסייה הפרסביטריאנית של צ'רצ'וויל
ארצ'ר סבל ממחלות כליות מאז 1893. לאחר שעזב את הכלא במאי 1894, אושפז בבית החולים. ארצ'ר מת ממחלת ברייט ב-2 באוגוסט 1898, בבית החולים העירוני בבולטימור, מרילנד. הוא נקבר בבית הקברות הפרסביטריאני של צ'רצ'וויל.<ref name="bio" />

== קישורים חיצוניים ==

* 

== הערות שוליים ==

קטגוריה:בוגרי אוניברסיטת פרינסטון
קטגוריה:חברי בית הנבחרים של ארצות הברית ממרילנד
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:אמריקאים שנולדו ב-1827
קטגוריה:אמריקאים שנפטרו ב-1898
ספורטאים פאראלימפיים ניטרליים

ספורטאים פאראלימפיים ניטרליים (באנגלית: Neutral Paralympic Athletes) הוא השם שניתן למסגרת ייצוגית לספורטאים פאראלימפיים מרוסיה ומבלארוס, שאושרו להשתתף בשנת 2024 במשחקים הפאראלימפיים.

בדומה להחלטת הוועד האולימפי הבין-לאומי כך גם הוחלט ב, שרוסיה ושבלארוס לא רשאיות להיות מיוצגות כמדינות ב, עקב פלישת רוסיה לאוקראינה ומעורבות בלארוס במלחמת אוקראינה–רוסיה . במשלחת "ספורטאים פאראלימפיים ניטרליים" יישתתפו ספורטאים פאראלימפיים מעטים מרוסיה ומבלארוס אשר אושרו על ידי הוועד הפאראלימפי הבינלאומי ואישרו את הגעתם. הספורטאים שאושרו לא שרתו בצבא רוסיה או בצבא בלארוס.

הקוד של מסגרת ייצוגית זו הוא NPA, לפי ראשי תיבות באנגלית Neutral Paralympic Athletes.

ספורטאים אלו לא יצעדו בטקס הפתיחה. הם לא יורשו להשתמש בדגל או בהמנון של מדינתם. דגל מיוחד עוצב עבורם בצבע לבן ובמרכזי האותיות NPA. בטקס הענקת מדליית זהב לספורטאי פאראלימפי ניטרלי, ינוגן ההמנון של הוועד הפאראלימפי הבין-לאומי.

==ראו גם==
*ספורטאים אינדיבידואלים ניטרליים
*משתתפים עצמאיים במשחקים האולימפיים
*הוועד האולימפי ברוסיה
*רוסיה במשחקים הפאראלימפיים
*בלארוס במשחקים הפאראלימפיים

==קישורים חיצוניים==

==הערות שוליים==

קטגוריה:המשחקים הפאראלימפיים פריז (2024)
קטגוריה:הפלישה הרוסית לאוקראינה
קטגוריה:מדינות במשחקים האולימפיים
סטרחיל צ'רבנקוב

סטרחיל צ'רבנקוב (בבולגרית: Страхил Червенков; 15 במאי 1938, וארנה, ממלכת בולגריה – 1997, סופיה, בולגריה) היה דיפלומט בולגרי אשר בין השנים 1990–1992 כיהן כשגריר הראשון של בולגריה בישראל.

== ביוגרפיה ==
סטרחיל צ'רבנקוב נולד בווארנה. ב-1964 סיים תואר שני ביחסים בין-לאומיים בהמכון הממלכתי ליחסים בין-לאומיים של מוסקבה. ב-1966 הצטרף לשירות החוץ הבולגרי וכיהן כנספח במחלקת מערב אירופה, ארצות הברית וקנדה של משרד החוץ. בין השנים 1968–1972 כיהן כמזכיר השלישי בשגרירות בולגריה בהלסינקי.

בין השנים 1979–1983 כיהן כקונסול הכללי של בולגריה בטורונטו, קנדה, ובין השנים 1983–1990 כיהן כסגן ראש, וכראש דסק מערב אירופה, ארצות הברית וקנדה במשרד החוץ הבולגרי.

בין השנים 1990–1992 מונה לשגריר הראשון של בולגריה בישראל, עם חידוש היחסים הדיפלומטיים בין המדינות. בתקופה זו לאחר תום תום העידן הקומוניסטי, נתונה הייתה בולגריה במשבר כלכלי חריף. בסיוע התאחדות עולי בולגריה, ויקטור שם-טוב יו"ר ההתאחדות לידידות בולגריה–ישראל פעל צ'רבנקוב לקבלת סיוע ישראלי הומינטרי לבולגריה. בין השנים 1995–1997 עמד בראש מחלקת דרום-מזרח אירופה במשרד החוץ הבולגרי.

צ'רבנקוב פרסם שני ספרים. ב-1973 פרסם את ספרו "סקנדינביה הפינה השקטה של אירופה" (בבולגרית: кандинавия - "спокойният" ъгъл на Европа), וב-1997 פרסם את ספרו "אנקדוטות ואמיתות דיפלומטיות" (בבולגרית: Дипломатически анекдоти и афоризми).

סטרחיל צ'רבנקוב היה נשוי לרוזה צ'רבנקובה ואב לבן. הלך לעולמו ב-1997 בסופיה והובא למנוחות בבית הקברות המרכזי בסופיה.

==קישורים חיצוניים==
* 
* [https://plus.cobiss.net/cobiss/bg/bg/bib/search/expert?c=au%3DЧервенков%2C+Страхил&db=cobib&mat=allmaterials&start=0 ספריו של צ'רבנקוב], באתר plus.cobiss.net 

== הערות שוליים ==

קטגוריה:שגרירי בולגריה בישראל
קטגוריה:דיפלומטים בולגרים
קטגוריה:בוגרי המכון הממלכתי ליחסים בין-לאומיים של מוסקבה
קטגוריה:ילידי 1938
קטגוריה:נפטרים ב-1997
אבישי ג'יבלי

אבישי ג'יבלי (נולד ב-1984) הוא מנכ"ל ארגון "סיסמה לכל תלמיד", ארגון חינוכי-ערכי לפיתוח וחיזוק המיומנויות הטכנולוגיות של ילדי ישראל.<ref></ref>

==ביוגרפיה==
אבישי ג'יבלי נולד בעפולה בשנת 1984, להורים רפאל ורוזט. סיים שירות קבע בצה"ל בשנת 2006. לאחר שירותו הצבאי פנה ללימודים וסיים בהצטיינות שני תארים: תואר ראשון בתקשורת מהמכללה האקדמית עמק יזרעאל ותואר שני בתוכנית המנהלים במנהל ומדיניות ציבורית מאוניברסיטת חיפה. בנוסף, הוא בוגר קורס דירקטורים ונושאי משרה באוניברסיטת חיפה. בתקופת לימודיו שימש כדובר אגודת הסטודנטים.<ref></ref> ג'יבלי הוא בוגר "קרן אייסף" ומשתתף באופן פעיל בארגון הבוגרים, הכולל חברים בולטים כמו מנהלי בתי חולים, ראשי רשויות וחברי כנסת במטרה ליצור השפעה חברתית חיובית במדינת ישראל. ג'יבלי הצטרף לארגון "סיסמה לכל תלמיד" בשנת 2011 ופעל במגוון תפקידי שטח ומטה. בשנת 2021 מונה למנכ"ל הארגון. בשנת 2022 יזם את הקמתו של פורטל [https://eduil.org/login "ישראל לומדת במרחב דיגיטלי" - EDUIL] אליו מחוברים מיליון תלמידים ועובדי הוראה במדינת ישראל. הפורטל מאפשר סביבת עבודה שיתופית למורים והתלמידים, מאושר על ידי משרד החינוך ובנוסף, מאפשר להנגיש את יישומי האופיס בחינם לכל ילד במדינת ישראל<ref></ref>. פעילותו זכתה להכרה במלחמת "חרבות ברזל" במהלכה פתח את פעילות הארגון לכל ילדי ישראל במסגרת התוכנית "מקוונים מכל הלב"<ref></ref><ref></ref> כאשר פנה לגיוס תרומות ומשתתפים בטלוויזיה והרדיו עבור חיזוק החוסן הלאומי של ילדי ישראל.<ref></ref><ref></ref> בעונת הכדורגל 2023–2024 יזם עם מועדון הכדורגל מכבי חיפה את התוכנית "האדם לפני השחקן", תוכנית אשר נועדה לעודד את ילדי ישראל לערכים של סובלנות ודו-קיום בספורט.<ref></ref><ref></ref><ref></ref>

== הערות שוליים ==

קטגוריה:מנהלים ישראלים
קטגוריה:ישראלים שנולדו ב-1984
מלון סנטה קלאוס

מלון סנטה קלאוס, המכונה לפעמים מלון חג המולד<ref></ref> או פייל דה סאפו (עור קרפדה), הוא זן של מלון (ממשפחת הדלועים) שמקורם בספרד שאורכם מגיע לכמטר והוא בצורה אובלית. יש לו קליפה חיצונית עבה עם פסים ירוקים ובשר פנימי ירוק בהיר עד לבן עם טעם מלון עדין ומתיקות קרוב למלוני טל דבש.

== תיאור ==
למלון סנטה קלאוס יש קליפה ירוקה כתומה שעל שמה הוא נקרא בספרדית ("עור קרפדה"). המלון דומה למלון בעל אותה צורה אך עם קליפה צהובה הידוע בשם 'אמרילו', או מלון קנרי. מלון סנטה קלאוס מזכיר קצת אבטיח קטן. בתוכו בשר נימוח ובעל טעם עדין, ירקרק חיוור דומה מאוד לזה של מלון טל דבש. למלון סנטה קלאוס הבשל ביותר יהיו קצוות פריחה רכים בגוון צהוב עז.
[[דוכן מלון Piel de Sapo באזור מדריד]]
== אזור ==
מלון זה זמין באופן נרחב בחצי הכדור הצפוני. הם גדלים בקליפורניה ובאריזונה, הם נקצרים מיוני עד אוקטובר. במהלך החורף, מלוני סנטה קלאוס מיובאים מאמריקה הדרומית. הם גדלים בברזיל ובאמריקה המרכזית כדי לספק לאירופה במהלך הסתיו, החורף והאביב. באוסטרליה, הם גדלים כל השנה ונמכרים בשם "Piel de Sapo" ונאמר כי הם מחזיקים מעמד עד חג הפסחא.<ref></ref><ref></ref> לאחר כ-110 ימים מהשתילה, המלון יכול להגיע לגודל 30 סנטימטרים.

=== ספרד ===
ה-Piel de Sapo בספרד, גדל באופן נרחב. לה מנצ'ה הוא האזור העיקרי בספרד המייצר סוג זה.
== שימושים ==
הבשר של מלונים לא חתוכים הוא עסיסי יותר ורך יותר אם שומרים אותם בטמפרטורת החדר יום או יומיים לפני ההגשה. לאחר הבשלה או חתך, יש לשמור בקירור בניילון. מלון עמיד זה, יכול להישמר עד שישה שבועות יותר מאשר זנים אחרים.

== קישורים חיצוניים ==

== הערות שוליים ==

קטגוריה:מאכלי חג המולד
קטגוריה:דלועיים
אדמה ללא לחם

אדמה ללא לחם (באנגלית: Land Without Bread) הוא סרט פסאודו דוקומנטרי ספרדי בן 27 דקות בשפה הצרפתית משנת 1933, בבימויו של לואיס בוניואל ובהפקה משותפת של בונואל ורמון אסין. הקריינות לסרט נכתבה על ידי בונואל ופייר יוניק, עם צילום של אלי לוטר.

== תקציר העלילה ==
הסרט מתמקד בתושבי מחוז לאס הורדס בספרד, באזור ההררי סביב העיירה לה אלברקה, ובעוני המחפיר של יושביה, שהיו כה נחשלים ומבודדים עד שאפילו דרך הכנת לחם לא הייתה ידועה להם. מקור הפרנסה העיקרי עבורם היה קליטת ילדים יתומים, עבורם קיבלו קיצבה ממשלתית.

הסרט מתמקד בעוני ועליבות חייהם של תושבי המחוז המבודד, החסרים דרכי קיום מינימליים. חלקם אף לוקים במומים שונים ומחלות קשות, כתוצאה מתזונה לקויה ומחוסר בתרופות ובטיפול רפואי זמין.

המחוז היה מנותק מהציליויזציה עד שנת 1922, שנה שבה נסלל כביש גישה למחוז.

בונואל, שעשה את הסרט לאחר שקרא את המחקר האתנוגרפי Las Jurdes: étude de géographie humaine (1927) מאת Maurice Legendre נקט בגישה סוריאליסטית לרעיון המשלחת האנתרופולוגית.

התוצאה הייתה סרט מסע שבו התיאורים הקיצוניים והמוגזמים לעיתים של הקריינות בסרט, המתארת את העליבות האנושית המחפירה שבמחוז הנשכח מתנגשים בצורה השטוחה, האדישה ואף חסרת העניין של הקריינות בסרט.

== שחקנים ודמויות ==
* אבל ז'קין (קול)
* אלכסנדר אוניל (קול, גרסה מדובבת)

== ביקורת ==
גרהם גרין העניק לסרט ביקורת נייטרלית, בכותבו ל"לילה ויום" בשנת 1937, ותיאר אותו כ"תמונה כנה ונוראה, [...] נקייה מתעמולה". גרין טען שיש לסרט השפעה חזקה ביותר על הצופה, "מספיק כדי לזעזע את השאננות או הרחמים העצמיים של כל אחד".<ref> Greene, Graham (18 November 1937). "Land Without Bread/Personality Parade". Night and Day. (reprinted in: Taylor, John Russell, ed. (1980). The Pleasure Dome. Oxford University Press. p. 179. .)</ref>

בתקופה המודרנית, קבלת הפנים הביקורתית ל"ארץ ללא לחם " הייתה בעיקר חיובית.

בשנת 2002 העניק מגזין Slant לסרט ציון 4 מתוך 4 כוכבים, וכתב: "לאס הורדס הופך לקריאה מפחידה לאחוז בנשק, הוא טקסט פתוח נהדר המתנגד לקריאה פשוטה ומטיל ספק במושג הקידמה של האנושות."<ref>Gonzalez, Ed. "Land Without Bread". Slant Magazine</ref> ג'פרי רואף כינה אותו "סרט מהפכני".<ref name="dartmouth.edu">Ruoff, Jeffrey. [http://www.dartmouth.edu/~jruoff/Articles/EthnographicSurrealist.htm An Ethnographic Surrealist Film: Luis Buñuel's Land Without Bread.] Visual Anthropology Review 14, no. 1 (Spring/Summer 1998), pp. 45-57.</ref>

== קישורים חיצוניים ==

* [https://www.allmovie.com/movie/las-hurdes-am4365 Las Hurdes at AllMovie] (באנגלית)
* [https://www.tcm.com/unavailable Las Hurdes at the TCM Movie Database] (באנגלית)
* הסרט לצפייה ישירה באתר יוטיוב https://youtu.be/qO86FO1bs6g?si=qKeg6xSqF-BoTkIj

==הערות שוליים==

קטגוריה:סרטי 1933
קטגוריה:סרטי מסע
סטיבנסון ארצ'ר (1786–1848)

סטיבנסון ארצ'ר (באנגלית: Stevenson Archer; 11 באוקטובר 1786 – 26 ביוני 1848) היה שופט וחבר חבר בית הנבחרים של ארצות הברית מטעם מרילנד, שייצג את המחוז השישי מ-1811 עד 1817, ואת המחוז השביעי מ-1819 עד 1821. בנו סטיבנסון ארצ'ר ואביו ג'ון ארצ'ר היו גם חברי קונגרס אמריקאים ממרילנד.

== ביוגרפיה ==
=== ראשית חייו ===
ארצ'ר נולד במדיקל הול, ליד צ'רצ'וויל, מחוז הרפורד, מרילנד, ב-11 באוקטובר 1786, לקתרין (לבית האריס) וג'ון ארצ'ר.<ref name="bio"></ref> הוא למד באקדמיית נוטינגהאם של מרילנד, לאחר מכן סיים את לימודיו בפרינסטון קולג' ב-1805. הוא למד משפטים, התקבל ללשכת עורכי הדין של מחוז הרפורד, מרילנד, בשנת 1808, והחל לעסוק בכך באותה שנה.<ref name="bio" /><ref name="msa"></ref>

=== קריירה ===
מ-1809 עד 1810, ארצ'ר כיהן כחבר בבית הנבחרים של מרילנד, ולאחר מכן נבחר כדמוקרטי-רפובליקאי לקונגרס ה-12 של ארצות הברית כדי למלא את המקום שהתפנה כתוצאה מהתפטרותו של ג'ון מונטגומרי. הוא נבחר מחדש לקונגרסים ה-13 וה-14 וכיהן מ-26 באוקטובר 1811 עד 3 במרץ 1817. לאחר שהגיע לגיל החוק החוקתי של שירות בבית (גיל 25) פחות מחודש לפני כניסתו למקומו, ארצ'ר היה החבר הצעיר ביותר בקונגרס ה-12, שהוגדר לפחות בחלקו על ידי הכנסת דם צעיר לתוך הממשלה. ארצ'ר היה אחד התומכים התקיפים באג'נדת ה-War Hawk בקונגרס, והצביע בעקביות להכנה צבאית ולמלחמת 1812.

בקונגרס שימש ארצ'ר כיו"ר הוועדה לתביעות (הקונגרס ה-13), וכחבר בוועדה להוצאות במחלקת הצי (הקונגרס ה-14). במהלך מלחמת 1812, הוא שימש בתשלום למיליציה הארבעים של מרילנד, ומונה ב-5 במרץ 1817 על ידי הנשיא ג'יימס מדיסון כשופט ארצות הברית בטריטוריית מיסיסיפי, עם סמכויות של מושל, המחזיק בבית המשפט בסנט סטיבנס.

ארצ'ר התפטר תוך שנה, וחזר למרילנד כדי להמשיך את עריכת הדין שלו. הוא נבחר לקונגרס השישה עשר, כיהן מ-4 במרץ 1819 עד 3 במרץ 1821, ובקונגרס כיהן כיושב ראש הוועדה להוצאות במחלקת הצי. בשנת 1823, מונה ארצ'ר לשופט הראשי של בית המשפט המחוזי של מחוזות בולטימור והרפורד ובולטימור סיטי. בשנת 1844, ארצ'ר מונה על ידי המושל תומאס פראט כשופט ראשי של בית המשפט לערעורים במרילנד וכיהן עד מותו.

=== חיים אישיים ===
ארצ'ר התחתן עם פמלה בארני הייז בשנת 1811. היו להם תשעה ילדים, כולל סטיבנסון ארצ'ר.<ref name="msa" /> נכדו היה סטיבנסון א. ויליאמס. ב-6 באוקטובר 1809, ארצ'ר היה האדם הראשון שהפך לבונה מאסטר ב-Mount Ararat Lodge מס' 44, בבל אייר מרילנד, אחד מבתי הבונים החופשיים העתיקים והמכובדים ביותר בארצות הברית.

ארצ'ר היה בעל עבדים. <ref></ref>

=== מותו ===
ארצ'ר מת ב-26 ביוני 1848, במדיקל הול. הוא נקבר בבית הקברות הפרסביטריאני של צ'רצ'וויל.

== קישורים חיצוניים ==

== הערות שוליים ==

קטגוריה:בוגרי אוניברסיטת פרינסטון
קטגוריה:חברי בית הנבחרים של ארצות הברית ממרילנד
קטגוריה:חברי בית הנבחרים של ארצות הברית מטעם המפלגה הדמוקרטית-רפובליקנית
קטגוריה:אמריקאים שנולדו ב-1786
קטגוריה:אמריקאים שנפטרו ב-1848
עאטף גריפאת

עאטף גריפאת (בערבית: عاطف غريفات; נולד ב-5 באוגוסט 1963) הוא ראש המועצה המקומית זרזיר.

==ביוגרפיה==
נולד למוחמד ואמנה וגדל ביישוב בית זרזיר שבגליל התחתון. הרביעי מבין חמישה אחים ואחיות. למד בבית ספר יסודי ערב אלגריפאת ובתיכון מקיף "עמל" זרזיר.

בנובמבר 1982 התגייס לצה"ל ושירת בחטיבת הצנחנים בגדוד 890 במלחמת לבנון הראשונה. לאחר מכן היה מפקד מחלקה סגן מפקד פלוגה ומפקד פלוגה בגדוד 890. ועשה תפקידי הדרכה שונים בבסיס הדרכה. בשנים 1989–1992 פיקד על יחידת הסיור המדברית 585 בדרום. בשנת 2005 השתחרר מצה"ל בדרגת רב-סרן. 

בשנת 2006 הקים את חברת האבטחה הדסק הישראלי לביטחון ושמירה בע"מ הפועלת באזור חיפה והצפון.

בבחירות לרשויות המקומיות ב-2013 התמודד לראשות המועצה מול חמישה מועמדים. בסיבוב הראשון זכה לתמיכה של 30.76% ועלה לסיבוב שני מול אמיר מזאריב בו ניצח עם 55.25% לעומת 44.75% למזאריב.

בבחירות לרשויות המקומיות ב-2018 התמודד לקדנציה נוספת מול שישה מועמדים. זכה ל-24.66% מהקולות ולא עלה לסיבוב שני.

בשנים 2018—2024 חזר לנהל את חברת האבטחה שבבעלותו.

בבחירות לרשויות המקומיות ב-2024 התמודד לראשות המועצה בשלישית מול מוחמד ג'ואמיס חסן הייב וראש המועצה המכהן אמיר מזאריב.

בסיבוב הראשון של הבחירות זכה גריפאת ל-31.68% מהקולות ועלה לסיבוב השני מול חסן הייב שזכה ל-32.71% מהקולות. בסיבוב זה נבחר לראשות המועצה לאחר שגרף 55.39% מהקולות לעומת 44.61% לחסן הייב.

הוא בעל תואר ראשון במנהל עסקים מאוניברסיטת דרבי שברמת אפעל.

הוא נשוי לאשתחר ואב לחמישה. מתגורר בזרזיר.

==קישורים חיצוניים==
* [https://zarzir.muni.il/he/sitePage/topic/464 עאטף גריפאת], באתר מועצה מקומית זרזיר

==הערות שוליים==

קטגוריה:בדואים ישראלים
קטגוריה:ראשי מועצות מקומיות בישראל
קטגוריה:ישראלים שנולדו ב-1963
Encino

Encino הוא אלבום האולפן הרביעי של הזמרת הבריטית פיקסי לוט. האלבום יצא לאור ב-27 בספטמבר 2024, על ידי חברות התקליטים BMG רייטס מנג'מנט ו-Tag8.<ref></ref>

==רקע והכרזה==
הקלטות האלבום החלו ב-2023 והסתיימו בתחילת 2024. "Somebody's Daughter", שמתייחס להתנהגות מקוונת רעילה ולבריונות, יצא לאור כסינגל המוביל של האלבום ב-20 ביוני 2024.<ref name="bmg"></ref> "Midnight Trash" יצא לאור כסינגל השני של האלבום ב-22 באוגוסט 2024.<ref name="allmusic"></ref>

==רשימת רצועות==

== היסטוריית יציאות לאור ==
{| class="wikitable sortable"
|+ תאריכי יציאות לאור ופורמטים עבור Encino
!אזור
!תאריך יציאה
!פורמט (ים)
!חברת תקליטים
!הערות
|-
!rowspan="2" |כלל העולם
|27 בספטמבר 2024
|הורדה דיגיטלית • הזרמת מוזיקה • תקליטור • תקליט
|BMG רייטס מנג'מנט • Tag8
|
|}

== קישורים חיצוניים ==

==הערות שוליים==

קטגוריה:אלבומי 2024
קטגוריה:אלבומי פיקסי לוט
קטגוריה:אלבומים באנגלית
יישובי הכנסייה המוראבית

"יישובי הכנסייה המוראבית" הוא אתר מורשת עולמית הכולל ארבעה יישובים אשר הוקמו על-ידי הכנסייה המוראבית , כנסייה פרוטסטנטית אוונגליסטית חופשית. הכנסייה המוראבית נוסדה על-ידי פליטים ממוראביה אשר נמלטו לסקסוניה במאה ה-18 מפני הקונטרה-רפורמציה הקתולית, וייסדו את היישוב הראשון בהרנהוט ב-1722. עם התפתחות הכנסייה, נוסדו יותר מ-30 יישובים דומים ברחבי העולם.

היישובים הכלולים בהכרזה הם:
*הרנהוט בגרמניה - "יישוב האם" שנוסד ב-1722 בסקסוניה והתפתח במקביל להתפתחות התאולוגיה של הכנסייה המוראבית ורעיונותיה החברתיים. עיירה זו הגדירה את העקרונות של כל יתר היישובים.
*בת'להם בפנסילבניה שבארצות הברית - נוסד ב-1741 והיה יישוב הקבע המוראבי הראשון באמריקה הצפונית.
*גרייסהיל בצפון אירלנד שבממלכה המאוחדת - נוסד ב-1759 ומתאפיין בחלוקה סימטרית המבוססת על מין ומעמד.
*כריסטיאנספלד בדנמרק - נוסד ב-1773 והוא ידוע במבנה העירוני השמור שלו ובאדריכלות האחידה של בתים מאבן צהובה עם גגות רעפים אדומים. זהו היישוב המוראבי היחיד בדנמרק.

אתר המורשת העולמית הוכרז תחילה ב-2015 וכלל רק את כריסטיאנספלד, וב-2024 הורחבה ההכרזה על-ידי הוספת שלושת היישובים האחרים.

כל אחד מהיישובים מתאפיין במאפיינים אדריכליים ייחודיים של סגנון המכונה "סגנון בארוק הרנהוט" ומבוסס על רעיונות של הכנסייה המוראבית, אך אגב התאמתם לתנאים המקומיים. ביישובים מבנים אופייניים דוגמת בתים משותפים, כנסיות ובתי מקהלה המיועדים לרווקים, נשים ואלמנות. היישובים בנויים בצורה מתוכננת עם רשת רחובות שתי וערב שבמרכזה רחוב אורך ורחוב רוחב ראשיים (הרנהוט וגרייסהיל) או רחוב ראשי אחד (בת'להם). בכל אחד מהיישובים ישנה קהילה פעילה שממשיכה את המסורות המהוות מורשת חיה של הכנסייה המוראבית.

==קישורים חיצוניים==

*[https://moravianchurchsettlements.org/ האתר הרשמי]

קטגוריה:הממלכה המאוחדת: אתרי מורשת עולמית
ג'ון ארצ'ר

ג'ון ארצ'ר (באנגלית: John Archer; 5 במאי 1741 – 28 בספטמבר 1810) היה רופא, בעל עבדים וחבר קונגרס אמריקאי ממרילנד, שייצג את המחוז השישי במשך שלוש קדנציות מ-1801 עד 1807. בנו, סטיבנסון ארצ'ר ונכדו סטיבנסון ארצ'ר השני היו גם חברי קונגרס ממרילנד.

== ביוגרפיה ==
=== ראשית חייו ===
ארצ'ר נולד ב-5 במאי 1741, ליד צ'רצ'וויל בפרובינציית מרילנד, ולמד באקדמיית ווסט נוטינגהאם במחוז ססיל. לאחר מכן סיים את לימודיו בפרינסטון קולג' בשנת 1760 עם תואר ראשון באמנויות וב-1763 עם תואר שני באמנויות. הוא למד תאולוגיה, אך עקב מחלת גרון, נטש את לימודיו בתחום והחל בלימודי רפואה. הוא סיים את לימודיו כרופא בקולג' של פילדלפיה ב-21 ביוני 1768, וקיבל את התעודה הרפואית הראשונה שהונפקה ביבשת אמריקה.<ref name="bio"></ref><ref name="history"></ref>

=== קריירה ===
ביולי 1769, ארצ'ר החל לעסוק בעריכת דין במחוז הרפורד. הוא היה חבר בוועדת המהפכה מ-1774 עד 1776, ולאחר מכן גייס פלוגת לוחמים במהלך מלחמת העצמאות האמריקאית.<ref name="history" /> הוא היה חבר בוועידה החוקתית הראשונה של המדינה של 1776,<ref name="history" /> וכיהן בבית הנבחרים של מרילנד מ-1777 עד 1779.<ref name="bio" /> במהלך מלחמת העצמאות, ארצ'ר היה שליש לגנרל אנתוני ווין בסטוני פוינט. ב-1 ביוני 1779, ארצ'ר מונה לקפטן ולאחר מכן למייג'ור בצבא הקונטיננטלי.<ref name="bio" />

ארצ'ר נבחר כדמוקרטי-רפובליקאי לקונגרסים השביעי, השמיני והתשיעי, וכיהן מ-4 במרץ 1801 עד 3 במרץ 1807. הוא הקים, עם בנו תומאס ארצ'ר, את הפקולטה לרפואה ולכירורגיה של מרילנד בשנת 1799. בשנת 1810, ארצ'ר תיעד מקרה של הריון-על, שנקרא באופן ספציפי יותר "על-פרקונדציה הטרופטרנלית", שבו אישה לבנה ילדה תאומים מעורבים - אחד לבן, אחד שחור - לאחר שקיימה יחסי מין עם שני גברים מגזעים שונים בתוך כמה שבועות.

=== חיים אישיים ===
ארצ'ר התחתן עם קתרין האריס ב-18 באוקטובר 1766. בנו היה סטיבנסון ארצ'ר, שופט עליון וחבר קונגרס ממרילנד.
קברו של ארצ'ר בבית הקברות של הכנסייה הפרסביטריאנית של צ'רצ'וויל
ארצ'ר מת בביתו הכפרי, מדיקל הול, ליד צ'רצ'וויל, מרילנד, ב-28 בספטמבר 1810, והוא קבור בבית הקברות של הכנסייה הפרסביטריאנית של צ'רצ'וויל.

== מורשת ==
נינו היה סטיבנסון א. ויליאמס. צאצא של ד"ר ג'ון ארצ'ר, הנרי וילסון ארצ'ר ורעייתו מרי אליזבת ווקר ארצ'ר, קנו את החווה המשתרעת על פני 65 דונם "Shamrock" מאלן האו דייוויס ב-1850. החווה נשמרה במשפחת ארצ'ר עד 1955, אז נמכרה לחברת הבנייה Sparr כדי להפוך לפיתוח הנוכחי של שמרוק בבל אייר. האחוזה בנכס, יחד עם 5 דונם נרכשה על ידי ניקולס ג'יי בונגה, ונקראה "מרכז התנ"ך הנוצרי". היו לו תוכניות לשקם את הבית עבור בית יתומים נוצרי. לאחר מותו בטרם עת ב-1961, היא נמכרה מחדש, ונשרפה עד היסוד על ידי 70 כבאים של מחוז הרפורד באוקטובר 1963 כדי לפנות מקום לפיתוח על ידי החברה ההיסטורית של מחוז הרפורד.

בית ספר ג'ון ארצ'ר, בית ספר לחינוך מיוחד שנבנה בשנת 1971 בבל אייר נקרא על שמו של ארצ'ר. ביוני 2022 מועצת בית הספר החליטה על שינוי שם בית הספר לאקדמיית הרפורד בגבעת הקמפוס בשל בעלותו של ארצ'ר על עבדים.<ref></ref>

== קישורים חיצוניים ==

* 
* 

== הערות שוליים ==

קטגוריה:בוגרי אוניברסיטת פרינסטון
קטגוריה:חברי בית הנבחרים של ארצות הברית ממרילנד
קטגוריה:חברי בית הנבחרים של ארצות הברית מטעם המפלגה הדמוקרטית-רפובליקנית
קטגוריה:אמריקאים שנולדו ב-1741
קטגוריה:אמריקאים שנפטרו ב-1810
Heat (מיני-אלבום של אס ג'י לואיס וטובה לו)

Heat הוא המיני-אלבום השיתופי של הזמר-יוצר, המוזיקאי והמפיק מוזיקלי אס ג'י לואיס והזמרת והפזמונאית השוודית טובה לו. המיני-אלבום יצא לאור ב-14 ביוני 2024, על ידי חברת התקליטים העצמאית של לו Pretty Swede רקורדס. זהו המיני-אלבום השישי של לואיס והשלישי של לו.<ref name=":1" /><ref name=":0" />

==רקע==
אס ג'י לואיס וטובה לו שיתפו פעולה לראשונה עבור אלבום האולפן החמישי של לו, Dirt Femme. הם יצרו את השירים "Call On Me" ו-"Pineapple Slice" כשהאלבום יצא בסתיו 2022. "Call On Me" יצא כסינגל הקידום השלישי לאלבום ונכלל באלבומו השני של לואיס AudioLust & HigherLove ב-2023 שניהם המשיכו לעבוד על שירים בעקבות זה ויצרו את רובם במהירות לפני שהשקיעו "כמעט שנה" לצבוט אותם.<ref name=":0" /> הם גם גייסו את עזרתם של דינוזאורים נכחדים עצומים לחלוטין לכתיבה והפקה נוספת. הם תכננו שהמיני-אלבום יהיה פרויקט צדדי סתמי, אבל הוא קיבל תפקיד ומאמץ הרבה יותר גדולים.<ref name=":1"></ref>

הצמד החל להקניט את המיני-אלבום השיתופי בינואר ופברואר 2024, יחד עם שיתוף פעולה עם הזמרת והיוצרת הקנדית נלי פורטדו.<ref></ref><ref></ref> שיתוף הפעולה הזה הפך לסינגל המוביל "Love Bites" מהאלבום 7 של פורטדו.<ref></ref>

==הכרזה והוצאה==
ב-4 ביוני 2024, הם הכריזו רשמית על צאת המיני-אלבום עם תאריך יציאתו שנקבע לעשרה ימים לאחר מכן.<ref name=":0" /> יחד עם יציאת המיני-אלבום ב-14 ביוני יצא לאור רצועת הכותרת כסינגל המוביל וקליפ 18+ הכולל מלכות דראג, מועדונים ואנשים קווירים.<ref name=":2"></ref> את וידאו הקליפ ביים דייוויד ווילסון, לאחר מכן פורסמו סרטונים לשלושת הרצועות האחרות. לואיס ולו מופיעים רק בסרטון הראשון, כאשר לו אמרה שהם "ניסו להדגיש אנשים אחרים ואת הקהילה הקווירית יותר מאשר את עצמנו בסרטונים."<ref name=":1" /> לואיס תיאר כל סרטון כמייצג "כיסים שונים של בילוי לילי."<ref name=":1" /> הסרטונים צולמו ב-Electrowerkz בלונדון במהלך אירוע Club Heat הראשון.<ref name=":1" />

הם קידמו את המיני-אלבום עם סדרה של הופעות פופ-אפ של "Club Heat". הם מציגים את שניהם אמן דיג'יי גב אל גב יחד עם לו קופצת החוצה להופעות ווקאליות וריקודים מדי פעם.<ref name=":1" /> ה-Club Heat הראשון נערך באלקטרווורקס בלונדון ב-9 במאי.<ref></ref> השני, ששימש גם כמסיבת ההשקה של צאת המיני-אלבום, שנערכה ב-13 ביוני ב-Heart WeHo במערב הוליווד.<ref name=":2" /> אירועי Club Heat נוספים נערכו בפסטיבל גלסטונברי ב-28 ביוני,<ref></ref> ב-3 דולר שטר בברוקלין ב-8 באוגוסט,<ref></ref> והופעה הקרובה בחדר הדוודים בסן פרנסיסקו כחלק מפסטיבל פורטולה ב-27 בספטמבר.<ref></ref>

==רשימת רצועות==

;הערות
*"Let Me Go Oh Oh" מעוצב כ-"Let me go OH OH"

== מיקומי שיא ==

== היסטוריית יציאות לאור ==
{| class="wikitable sortable"
|+ תאריכי יציאות לאור ופורמטים עבור Heat
!אזור
!תאריך יציאה
!פורמט (ים)
!חברת תקליטים
!הערות
|-
!rowspan="2" |כלל העולם
|14 ביוני 2024
|הורדה דיגיטלית • הזרמת מוזיקה • תקליט
|Pretty Swede
|<ref>Release formats for Heat on June 14, 2024:
* </ref><ref name=":0"></ref>
|}

==קישורים חיצוניים==

==הערות שוליים==

קטגוריה:אלבומי 2024
קטגוריה:אלבומי טובה לו
קטגוריה:אלבומים באנגלית
קטגוריה:אלבומי להט"ב
ג'ון לואיס תומאס הבן

ג'ון לואיס תומאס הבן (באנגלית: ; 20 במאי 1835 – 15 באוקטובר 1893) היה פוליטיקאי אמריקאי.

== ביוגרפיה ==
תומאס נולד ב-20 במאי 1835 בבולטימור, מרילנד, למד משפטים והתקבל ללשכת עורכי הדין בשנת 1856, והחל לעסוק בכך זמן קצר לאחר מכן בקמברלנד, מרילנד. הוא גם שימש כיועץ העיר של קמברלנד בשנים 1856 ו-1857. הוא עבר לבולטימור ב-1857, המשיך בעיסוק בעריכת דין, וגם שימש כעורך דין עירוני של בולטימור מ-1860 עד 1862. הוא היה ציר לוועידה החוקתית של המדינה משנת 1863 ופרקליט המדינה מ-1863 עד 1865.

בשנת 1865, תומאס נבחר כיוניוניסט ללא תנאי לקונגרס השלושים ותשעה כדי למלא את המשרה הפנויה שנגרמה כתוצאה מהתפטרותו של אדווין ה. ובסטר וכיהן מ-4 בדצמבר 1865 עד 3 במרץ 1867. הוא היה מועמד מטעם הרפובליקנים לבחירה מחדש ב-1866 לקונגרס הארבעים, אך הפסיד בהתמודדות לסטיבנסון ארצ'ר הבן. לאחר הקונגרס, הוא שימש כגובה המכס של נמל בולטימור מ-1869 עד 1873 ושוב מ-1877 עד 1882. הוא מת ב-15 באוקטובר 1893 בבולטימור ונקבר בבית הקברות גרינמאונט.

== קישורים חיצוניים ==
* 
* 

קטגוריה:חברי בית הנבחרים של ארצות הברית ממרילנד
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:אמריקאים שנולדו ב-1835
קטגוריה:אמריקאים שנפטרו ב-1893
ניגון ברדיצ'ב

ניגון ברדיצ'ב (ביידיש: ניגון ברדיצ'ובער) הוא ניגון חסידי המיוחס לרבי לוי יצחק מברדיצ'ב.

== עיבודים וביצועים מוזיקליים ==
בשנת 2007 הופיע הניגון באלבום הבכורה של הזמר הישראלי יהודה גרין, "נשמת"<ref></ref>. ב-2014 הופיע הניגון באלבום האולפן השלישי של הזמר האמריקאי בערי וועבער, "פארברענג 2"<ref></ref>, ובמאי 2018 הוציא המוזיקאי הישראלי יצחק מאיר גרסה משלו לניגון<ref></ref><ref></ref>,

=== הביצוע של עקיבא תורג'מן - ניגון ברדיצ'ב (התבודדות) ===

גרסה של הזמר הישראלי עקיבא תורג'מן לניגון הופיעה באלבום האולפן השני שלו, "אל תעזבי ידיים". הניגון יצא ב-13 בספטמבר 2021, כמה ימים לפני צאת האלבום. לקראת סוף הניגון הוסיף עקיבא מספר מילים משלו. את הביצוע הופק על ידי מאור שושן, ועובד בידי עקיבא ושושן<ref></ref><ref></ref><ref></ref><ref></ref>.

== הערות שוליים ==

קטגוריה:ניגונים חסידיים